CELEX: 32005R1042
Language: sl
Date: 2005-06-29 00:00:00
Title: Uredba Komisije (ES) št. 1042/2005 z dne 29. junija 2005 o spremembi Uredbe (ES) št. 2869/95 o pristojbinah, ki se plačujejo Uradu za usklajevanje na notranjem trgu (znamke in modeli)   (Besedilo velja za EGP)

5.7.2005   
            
            
               SL
            
            
               Uradni list Evropske unije
            
            
               L 172/22
            
         UREDBA KOMISIJE (ES) št. 1042/2005
   z dne 29. junija 2005
   o spremembi Uredbe (ES) št. 2869/95 o pristojbinah, ki se plačujejo Uradu za usklajevanje na notranjem trgu (znamke in modeli)
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 40/94 z dne 20. decembra 1993 o znamki Skupnosti (1), in zlasti člena 139 Uredbe,
   upoštevanju naslednjega:
   
               (1)
            
            
               V skladu z Uredbo (ES) št. 40/94, kakor se izvaja z Uredbo Komisije (ES) št. 2868/95 z dne 13. decembra 1995 o izvajanju Uredbe Sveta (ES) št. 40/94 o znamki Skupnosti (2), je treba določiti dodatne pristojbine, ki zadevajo poročila o poizvedbi, delitev prijav blagovne znamke ali registracijo in nadaljevanje postopkov. Določiti je treba zneske teh novih pristojbin.
            
         
               (2)
            
            
               Režim o poizvedbi se lahko neobvezno uporablja od 10. marca 2008, kakor je določeno v členu 2(2) Uredbe Sveta (ES) št. 422/2004. Od tega datuma je treba uporabljati dodatne pristojbine za nacionalna poročila o poizvedbi.
            
         
               (3)
            
            
               Uredbo Komisije (ES) št. 2869/95 (3) je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora za pristojbine, izvršilne predpise ter postopke Odbora za pritožbe Urada za usklajevanje na notranjem trgu (znamke in modeli) –
            
         SPREJELA NASLEDNJO UREDBO:
   Člen 1
   Uredba (ES) št. 2869/95 se spremeni:
   
               1.
            
            
               Tabela v členu 2 se spremeni:
               
                           (a)
                        
                        
                           Doda se naslednja točka 1a.
                           
                                       
                                                   „1a.
                                                
                                                
                                                   Pristojbina za poizvedbo
                                                   
                                                               (a)
                                                            
                                                            
                                                               za prijavo znamke Skupnosti (člen 39(2), pravilo 4(c))
                                                            
                                                         
                                                               (b)
                                                            
                                                            
                                                               za mednarodno registracijo, v kateri je imenovana Evropska skupnost (člena 39(2) in 150(2), pravilo 10(2))
                                                            
                                                         
                                             
                                    
                                       Znesek 12 EUR, pomnožen s številom glavnih uradov za industrijsko lastnino iz člena 39(2) Uredbe; navedeni znesek in vse nadaljnje spremembe Urad objavi v Uradnem listu urada.“
                                    
                                 
                     
                           (b)
                        
                        
                           Točka 6 se črta.
                        
                     
                           (c)
                        
                        
                           V točki 13 se besede „Pristojbina za vsak razred blaga in storitev nad tremi razredi za posamezno znamko“ nadomestijo s „Pristojbina za podaljšanje veljavnosti vsakega razreda blaga in storitev nad tremi razredi za posamezno znamko“.
                        
                     
                           (d)
                        
                        
                           V točki 15 se besede „Pristojbina za vsak razred blaga in storitev nad tremi razredi za kolektivno znamko“ nadomestijo s „Pristojbina za podaljšanje veljavnosti vsakega razreda blaga in storitev nad tremi razrediza kolektivno znamko“.
                        
                     
                           (e)
                        
                        
                           V točki 19 se besede „Pristojbina za vrnitev v prejšnje stanje“ nadomestijo s „Pristojbina za zahtevo za vrnitev v prejšnje stanje“.
                        
                     
                           (f)
                        
                        
                           V točki 20 se besede „Pristojbina za konverzijo“ nadomestijo s „Pristojbina za zahtevo za konverzijo“.
                        
                     
                           (g)
                        
                        
                           Točki 21 in 22 se nadomestita z naslednjim:
                           
                                       
                                                   „21.
                                                
                                                
                                                   Pristojbina za nadaljevanje postopka (člen 78a(1))
                                                
                                             
                                    
                                       400
                                    
                                 
                                       
                                                   22.
                                                
                                                
                                                   Pristojbina za izjavo o delitvi registrirane znamke Skupnosti (člen 48a(4)) ali prijave za znamko Skupnosti (člen 44a(4)):
                                                
                                             
                                    
                                       250“
                                    
                                 
                     
                           (h)
                        
                        
                           Uvodni stavek v točki 23 se nadomesti z naslednjim: „Pristojbina za zahtevo za registracijo licence ali druge pravice glede registrirane znamke Skupnosti (točka 5 člena 157(2), pravilo 33(1)) ali glede prijave za znamko Skupnosti (točka 6 člena 157(2), pravilo 33(4):“
                        
                     
                           (i)
                        
                        
                           V točki 29 se črta naslednja vrstica:
                           
                                       „plus na stran, če je več kakor 10 strani
                                    
                                    
                                       1“
                                    
                                 
                     
         
               2.
            
            
               V členu 13 se odstavek 3 nadomesti z naslednjim:
               „3.   Povračilo se izvede, potem ko je bilo izdano sporočilo mednarodnemu uradu v skladu s pravilom 113(2)(b) in (c) ali pravilom 115(5)(b), (c) in (6) Uredbe (ES) št. 2868/95.“
            
         Člen 2
   1.   Ta uredba začne veljati [dvajseti] dan po objavi v Uradnem listu Evropske unije.
   2.   Točka (a) člena 1(1) se uporablja od 10. marca 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. junija 2005
      
         
            Za Komisijo
         
         Charlie McCREEVY
         
            Član Komisije
         
      
   
   
      (1)  UL L 11, 14.1.1994, str. 1. Uredba, kakor je bila nazadnje spremenjena z Uredbo (ES) št. 422/2004 (UL L 70, 9.3.2004, str. 1).
   
      (2)  UL L 303, 15.12.1995, str. 1. Uredba, kakor je bila nazadnje spremenjena z Uredbo (ES) št. 782/2004 (UL L 123, 27.4.2004, str. 88).
   
      (3)  UL L 303, 15.12.1995, str. 33. Uredba, kakor je bila nazadnje spremenjena z Uredbo (ES) št. 781/2004 (UL L 123, 27.4.2004, str. 85).